# Anastazija Miškina

### Izvor: Wikipedija

Anastazija Andrejevna Miškina (rus. Анастасия Андреевна Мыскина, Moskva, 8. srpnja 1981.), ruska tenisačica.

## [uredi] Karijera

Profesionalno se počela baviti tenisom 1998. godine.

1999. godine, na svom drugom turniru, u Palermu osvaja svoj prvi naslov. Te godine debitira na Grand Slamu na US Openu, te igra u parovima za rusku Fed Cup reprezentaciju.

2000. godine ostvarila je svoju prvu pobjedu nad nekom Top 20 igračicom. Bila je to Barbara Schett na turniru u Sopotu. Iste godine nastupa na Roland Garrosu i Wimbledonu, te igra na Olimpijskim igrama u Sydneyu.

2001. godine propušta prvi dio sezone zbog ozljede koju je zaradila na Australian Openu. Posljedica toga je ispadanje iz Top 100. Do kraja godine jedini zapaženi reziltat bio joj je polufinale jakog turnira u Moskvi.

2002. godina bila joj je sezona povratka. Prvi put pobjeđuje jednu Top 10 igračicu (Jelenu Dokićna turniru u Rimu). Potom je izborila finala Eastbournea i Birminghama. Pobjedom u finalu nad Grkinjom Eleni Daniilidou u Brazilu osvaja svoju drugu titulu. Izborivši finale Leipziga potvrđuje nastup na završnom Mastersu krajem godine. Godinu je završila na 15. mjestu WTA liste.

2003. godine probila se u svoje prvo Grand Slam četvrtfinale. Bilo je to na Australian Openu. Zatim osvaja titulu u Dohi, te se s tom pobjedom probija među 10 tenisačica svijeta. Mjesec poslije osvaja i turnir u Sarasoti. Odlične rezultate nastavlja u Leipzigu gdje je pobjedila prvu igračicu svijeta Kim Clijsters, te drugu igračicu svijeta Justine Henin Hardenne. Prvu titulu iz Tier I kategorije osvaja u Moskvi, što je prvi put da jedna Ruskinja osvoji taj turnir. Do kraja godine igrala je još i finale Philadelphije, te se plasirala na završni Masters. Zaradila je više od 1,000,000 USD od nagrada i po prvi puta završila godinu među 10.

2004. godine odličnim je igrama priskrbila naslov pobjednice u Roland Garrosu. Od četvrtog kola pobjeđivala je redom vrhunske igračice. Prvo je protiv Svetlane Kuznjecove spasila meč loptu, da bi potom bila bolja od Venus Williams, Jennifer Capriati, te na kraju od Jelene Dementijeve u finalu. Postala je prva Ruskinja koja je osvojila jednu Grand Slam titulu. Ranije te godine, obranila je naslov pobjednice u Dohi. Nakon osvajanja Pariza popela se na 3. mjesto WTA liste. Izborila je i finale San Diega, te igrala polufinale Olimpijskih igara (izgubila od Henin-Hardenne iako je vodila 5:1 u ključnom setu). Penje se na 2. mjesto WTA liste, što joj je do sada najbolji ranking u karijeri. Plasirala se na završni Masters, gdje je izgubila od Marije Šarapove u polufinalu. Sa Rusijom osvaja naslov pobjednice Fed Cupa pobjedivši u 8 od 9 mečeva. Godinu je završila kao broj 3 sa zaradom većom od 2,000,000 USD.

2005. godinu započela je slabijim igrama. Branila je naslov u Dohi i Roland Garrosu, ali je na oba turnira izgubila već u prvom kolu. To je bilo prvi puta u povijesti da braniteljica naslova Roland Garrosa izgubi prvi susret. Od značajnijih rezultata ostvarila je jedino četvrtfinale Wimbledona i naslov u Kolkati. Iz Top 10 ispada u kolovozu. Te godine, u polufinalu Fed Cupa, pobjedila je wimbledonsku pobjednicu Venus Williams, ali je izgubila svoja oba meča u finalu.

2006. godina je još jedna razočaravajuća sezona. Imala je nekoliko prilika da se vrati u Top 10, ali nije uspjela. U Varšavi je pretrpjela jedan od gorih poraza u karijeri izgubivši od 309. igračice svijeta Agnieszke Radwanske. Sezonu na travi počela je finalom Eastbourma gdje je u vrlo tijesnom meču izgubila od Henin-Hardenne. Poslije toga izborila je i četvrtfinale Wimbledona, ali nakon tog turnira njena igra se potpuno raspala. Na tri turnira zaredom ispala je u prvom kolu. Ozljeda stopala udaljila ju je tenisa jedan dio sezone. Vratila se na turniru u Zürichu, ali je izgubila od nepoznate kvalifikantice Bacsinszky sa 2:0 u setovima. Sezonu je završila kao 16. igračica svijeta.

## [uredi] Osvojeni turniri

### [uredi] Pojedinačno (10)

Br. | Datum | Turnir | Protivnica u finalu | Rezultat
1. | 12. srpnja, 1999. | Palermo, Italija | Angeles Montolio, Španjolska | 3-6 7-6 6-2
2. | 9. rujna, 2002 | Bahia, Brazil | Eleni Daniilidou, Grčka | 6-3 0-6 6-2
3. | 10. veljače, 2003 | Doha, Katar | Jelena Lihovceva | 6-3 6-1
4. | 31. ožujka, 2003 | Sarasota, SAD | Alicia Molik, Australija | 6-4 6-1
5. | 22. rujna, 2003 | Leipzig, Njemačka | Justine Henin-Hardenne, Belgija | 3-6 6-3 6-3
6. | 22. veljače, 2003 | Moskva, Rusija | Amelie Mauresmo, Francuska | 6-2 6-4
7. | 1. ožujka, 2004 | Doha, Katar | Svetlana Kuznjecova | 4-6 6-4 6-4
8. | 24. svibnja, 2004 | Roland Garros, Francuska | {Jelena Dementijeva | 6-1 6-2
9. | 11. listopada, 2004 | Moskva,Rusija | Jelena Dementijeva | 7-5 6-0
10. | 25. rujna, 2005 | Kolkata, Indija | Karolina Šprem, Hrvatska | 6-2 6-2

### [uredi] Parovi (5)

Br. | Godina | Turnir | Partnerica | Protivnice u finalu
1. | 2004. | Bali, Indonezija | Ai Sugiyama, Japan | Svetlana Kuznjecova, Rusija Arantxa Sanchez-Vicario, Španjolska
2. | 2004. | Moskva, Rusija | Vera Zvonareva, Rusija | Virginia Ruano Pascual , Španjolska Paola Suarez, Argentina
3. | 2005. | Kolkata, Indija | Jelena Lihovceva | Neha Uberoi, SAD Shikha Uberoi, Indija
4. | 2005. | Filderstadt, Njemačka | Daniela Hantuchova, Slovačka | Kveta Peschke, Češka Francesca Schiavone, Italija
5. | 2006. | Varšava, Poljska | Jelena Lihovceva, Rusija | Anabel Medina Garrigues, Španjolska Katarina Srebotnik, Slovenija

## [uredi] Vanjske poveznice

- Službena Web stranica

Dobavljeno iz "http://hr.wikipedia.org../../../a/n/a/Anastazija_Mi%C5%A1kina_da15.html"

Kategorije: Ruski sportaši | Tenisači

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Deutsch
- English
- Eesti
- Français
- Bahasa Indonesia
- Italiano
- 日本語
- Nederlands
- Polski
- Português
- Русский
- Svenska
- 中文